Isis dreig met nog aanvalle ná Jerusalem-besluit | Maroela Media
In ŉ boodskap op Isis se rekening op die Telegram-boodskapdiens, getiteld “Wait for us” en “ISIS in Manhattan”, het die groep geskryf hy sal operasies uitvoer, en is beelde gewys van Times Square in New York en voorwerpe wat oënskynlik ŉ bom-belt en ontsteker is.
“Ons sal nog meer operasies in julle land uitvoer, tot op die laaste uur, en ons sal julle brand met die vlamme van oorlog wat julle begin het in Irak, Jemen, Libië, Sirië en Afgan. Wag maar net,” lui die boodskap.
“Die erkenning van julle hond ‘Trump’ [van] Jerusalem as die hoofstad van Israel sal maak dat ons ploftoestelle erken as die hoofstad van julle land.”
Trump se besluit om Jerusalem as die hoofstad van Israel te erken het wyd opslae veroorsaak en woede en betogings laat opvlam. Die betwiste stad word vereer deur Jode, Christene en Moslems en is die tuiste van Islam se derde heiligste plek. Dit is vir dekades al ŉ kern van Israeliese-Palestynse konflik.
Isis is vanjaar uit sy Irakse en Siriese hoofstede gedryf en gedruk tot in die stuk woestyn oor die grens van die twee lande. Die magte wat nou teen Isis in Irak en Sirië veg, verwag ŉ nuwe fase van guerrilla-oorlogvoering daar. Militante, insluitend mense wat hul verbintenis aan Isis erken, het oor die afgelope twee jaar verskeie dodelike aanvalle in Europa, die Midde-Ooste, Afrika, Asië en die VSA uitgevoer.
Peer · 12 maande gelede
hoofstad of nie, hulle self elk geval met beplanning aangaan.
Karma · 12 maande gelede
Nou waaroor ‘moan’ ISIS dan as Jerusalem as hoofstad deur die VSA erken word, as Jerusalem die tuiste van Islam se derde heiligste plek is? Hulle moet dan mos dankbaar wees daarvoor?
En daarna…. ‘n nuwe hemel en ‘n nuwe aarde.
Isis is net so min Moslem as wat ek een is. Hulle is terroriste wat Islam misbruik. Regte Moslems is ordentlike mense, net soos regte Christene, Jode. Die probleem is dat hulle uit Sirie gedryf is deur die Russiese weermag, maar in Washington is daar sogenaamde Christene wat `n stok in die wiel is, en eerder teen Rusland sal optree as Isis. Trump se besluit is kortsigtig.
Jy moet dinge meer bestudeer.
Wanneer jy hierdie klaar gelees het en minder kortsigtig wil wees, vra vir meer skakels. Daar is hope daarvan. Lees eers diè hieronder.
Marthinus, ek stel voor jy lees:
Tekens van die tye? Kom ons wag en kyk! Maar wees ook gereed!!
Heeltemal reg Katryn. Tekens van die tye. Dit wat nou gebeur is 2000 jaar gelede voorspel.